CELEX: 32021D0088
Language: da
Date: 2021-01-26 00:00:00
Title: Kommissionens gennemførelsesafgørelse (EU) 2021/88 af 26. januar 2021 om ændring af gennemførelsesafgørelse (EU) 2019/570 for så vidt angår rescEU-kapaciteter i forbindelse med kemiske, biologiske, radiologiske og nukleare hændelser (meddelt under nummer C(2021) 313) (EØS-relevant tekst)

28.1.2021   
               
               
                  DA
               
               
                  Den Europæiske Unions Tidende
               
               
                  L 30/6
               
            
         KOMMISSIONENS GENNEMFØRELSESAFGØRELSE (EU) 2021/88
         af 26. januar 2021
         om ændring af gennemførelsesafgørelse (EU) 2019/570 for så vidt angår rescEU-kapaciteter i forbindelse med kemiske, biologiske, radiologiske og nukleare hændelser
         
            
               (meddelt under nummer C(2021) 313)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme (1), særlig artikel 32, stk. 1, litra g), og
         ud fra følgende betragtninger:
         
                     (1)
                  
                  
                     I afgørelse nr. 1313/2013/EU fastlægges den retlige ramme for rescEU, der er en kapacitetsreserve på EU-plan, som tager sigte på at yde bistand i uoverkommelige situationer, hvor den samlede eksisterende kapacitet på nationalt plan og de kapaciteter, som medlemsstaterne har tilknyttet den europæiske civilbeskyttelsespulje, ikke kan sikre en effektiv indsats ved naturkatastrofer og menneskeskabte katastrofer.
                  
               
                     (2)
                  
                  
                     I Kommissionens gennemførelsesafgørelse (EU) 2019/570 (2) fastlægges den indledende sammensætning af rescEU med hensyn til kapaciteter og kvalitetskrav. RescEU-reserven består i øjeblikket af kapaciteter til bekæmpelse af skovbrande fra luften, lægelig evakuering ad luftvejen, medicinske nødhjælpshold og opbygning af et beredskabslager til medicinsk udstyr og/eller personlige værnemidler.
                  
               
                     (3)
                  
                  
                     I henhold til artikel 12, stk. 2, i afgørelse nr. 1313/2013/EU skal de kapaciteter, som skal indgå i rescEU, defineres under hensyntagen til identificerede og kommende risici, de samlede kapaciteter og manglerne på EU-plan. Denne artikel fastsætter også de tre områder, som rescEU bør fokusere på, nemlig bekæmpelse af skovbrande fra luften, medicinsk katastrofeberedskab og kemiske, biologiske, radiologiske og nukleare (»CBRN«) hændelser.
                  
               
                     (4)
                  
                  
                     En analyse af identificerede og nye risici samt af kapaciteter og mangler på EU-plan viser, at der er behov for kapaciteter til rescEU-dekontamination i forbindelse med kemiske, biologiske, radiologiske og nukleare hændelser.
                  
               
                     (5)
                  
                  
                     Den dekontaminationskapacitet, der udvikles under rescEU, bør kunne reagere på kemiske, biologiske, radiologiske og nukleare scenarier. En komplet CBRN-kapacitet vil have den fordel, at den er i stand til at reagere på situationer, der involverer en blanding af agenser, og således sikre en effektiv mangesidet indsats.
                  
               
                     (6)
                  
                  
                     Selv om den primære opgave for kapaciteten til CBRN-dekontamination under rescEU bør være at dekontaminere infrastruktur, bygninger, køretøjer, udstyr og afgørende beviser fra kemiske, biologiske, radiologiske og nukleare agenser, kan kapaciteten også omfatte passende dekontamination af berørte personer, herunder omkomne.
                  
               
                     (7)
                  
                  
                     I henhold til artikel 12, stk. 4, i afgørelse nr. 1313/2013/EU skal kvalitetskravene for de indsatskapaciteter, der indgår i rescEU, fastsættes efter samråd med medlemsstaterne.
                  
               
                     (8)
                  
                  
                     Kapaciteten til CBRN-dekontamination bør etableres for at imødegå risici med lav sandsynlighed og store konsekvenser i overensstemmelse med de støtteberettigede omkostningskategorier, der er omhandlet i artikel 3e i gennemførelsesafgørelse (EU) 2019/570, og efter høring af medlemsstaterne.
                  
               
                     (9)
                  
                  
                     Der bør fastlægges et skøn over de samlede omkostninger herved, således at EU kan yde finansiel bistand til udviklingen af sådanne kapaciteter til CBRN-dekontamination, jf. artikel 21, stk. 3, i afgørelse nr. 1313/2013/EU. De samlede anslåede omkostninger bør beregnes under hensyntagen til de omkostningskategorier, der kan indgå i beregningen som anført i bilag IA til nævnte afgørelse.
                  
               
                     (10)
                  
                  
                     Gennemførelsesafgørelse (EU) 2019/570 bør derfor ændres.
                  
               
                     (11)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er omhandlet i artikel 33, stk. 1, i afgørelse nr. 1313/2013/EU —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/570 foretages følgende ændringer:
            
                        1)
                     
                     
                        I artikel 2 foretages følgende ændringer:
                        
                                    a)
                                 
                                 
                                    I stk. 1 foretages følgende ændringer:
                                    
                                                i)
                                             
                                             
                                                fjerde led erstattes af følgende:
                                             
                                          »—kapaciteter til opbygning af et medicinsk beredskabslager«
                                    
                                                ii)
                                             
                                             
                                                følgende femte led tilføjes:
                                             
                                          »—kapaciteter inden for kemiske, biologiske, radiologiske og nukleare hændelser.«
                                 
                              
                                    b)
                                 
                                 
                                    I stk. 2 foretages følgende ændringer:
                                    
                                                i)
                                             
                                             
                                                litra f) affattes således:
                                             
                                          »f) opbygning af et beredskabslager af medicinske modforanstaltninger eller personlige værnemidler med henblik på at håndtere alvorlige grænseoverskridende sundhedstrusler i overensstemmelse med Europa-Parlamentets og Rådets afgørelse nr. 1082/2013/EU (*1)
                                    
                                    
                                       (*1)  Europa-Parlamentets og Rådets afgørelse nr. 1082/2013/EU af 22. oktober 2013 om alvorlige grænseoverskridende sundhedstrusler og om ophævelse af beslutning nr. 2119/98/EF (EUT L 293 af 5.11.2013, s. 1).«"
                        
                                    
                                                ii)
                                             
                                             
                                                følgende tilføjes som litra g):
                                             
                                          »g) kapaciteter til kemisk, biologisk, radiologisk og nuklear (CBRN) dekontamination.«
                                 
                              
                  
                        2)
                     
                     
                        Artikel 3e, stk. 3 og 4, affattes således:
                        
                                    »3.
                                 
                                 
                                    De rescEU-kapaciteter, der omhandles i artikel 2, stk. 2, litra c)-g), oprettes med det formål at håndtere risici med lav sandsynlighed og store konsekvenser. Unionens finansielle bistand dækker alle omkostninger, der er nødvendige for at sikre, at disse kapaciteter er tilgængelige og kan indsættes, jf. artikel 21, stk. 4, i afgørelse nr. 1313/2013/EU.
                                 
                              
                                    4.
                                 
                                 
                                    Når de rescEU-kapaciteter, der er omhandlet i artikel 2, stk. 2, litra c)-g), indsættes under EU-mekanismen, dækker Unionens finansielle bistand 100 % af driftsomkostningerne i henhold til artikel 23, stk. 4b, i afgørelse nr. 1313/2013/EU.«
                                 
                              
                  
                        3)
                     
                     
                        Følgende indsættes som artikel 3f:
                        
                           »Artikel 3f
                           Samlede anslåede omkostninger ved rescEU-kapaciteter til CBRN-dekontamination
                           
                              1.   Alle de omkostningskategorier, der er omhandlet i bilag IA til afgørelse nr. 1313/2013/EU, tages i betragtning ved beregningen af de samlede omkostninger i forbindelse med rescEU-kapaciteterne til CBRN-dekontamination.
                           
                           
                              2.   Den kategori, der er omhandlet i punkt 1 i bilag IA til afgørelse nr. 1313/2013/EU, af de samlede anslåede omkostninger ved kapaciteter til CBRN-dekontamination beregnes på grundlag af markedspriserne på det tidspunkt, hvor kapaciteterne erhverves, lejes eller leases i overensstemmelse med artikel 12, stk. 3, i afgørelse nr. 1313/2013/EU. Hvis medlemsstaterne erhverver, lejer eller leaser rescEU-kapaciteter, forelægger de Kommissionen dokumentation for de faktiske markedspriser eller, hvis der ikke findes nogen markedspris for visse dele af disse kapaciteter, forelægger de tilsvarende dokumentation.
                           
                           
                              3.   De kategorier, der er omhandlet i punkt 2-8 i bilag IA til afgørelse nr. 1313/2013/EU, af de samlede anslåede omkostninger ved kapaciteter til CBRN-dekontamination beregnes mindst én gang i den flerårige finansielle ramme, idet der tages hensyn til de oplysninger, Kommissionen har til rådighed, bl.a. om inflation. Disse omkostninger benyttes af Kommissionen til at yde årlig finansiel bistand.
                           
                           
                              4.   De samlede anslåede omkostninger, der er anført i stk. 2 og 3, beregnes, hvis mindst én medlemsstat udtrykker interesse for at erhverve, leje eller lease en sådan rescEU-kapacitet.«
                           
                        
                     
                  
                        4)
                     
                     
                        Bilaget ændres som angivet i bilaget til nærværende afgørelse.
                     
                  
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 26. januar 2021.
            
               
                  På Kommissionens vegne
               
               Janez LENARČIČ
               
                  Medlem af Kommissionen
               
            
         
         
            (1)  EUT L 347 af 20.12.2013, s. 924.
         
            (2)  Kommissionens gennemførelsesafgørelse (EU) 2019/570 af 8. april 2019 om gennemførelsesbestemmelser til Europa-Parlamentets og Rådets afgørelse nr. 1313/2013/EU for så vidt angår rescEU-kapaciteter og om ændring af Kommissionens gennemførelsesafgørelse 2014/762/EU (EUT L 99 af 10.4.2019, s. 41).
      
      
         
            BILAG
            I bilaget tilføjes følgende afsnit 7:
            
               »7.   Kemisk, biologisk, radiologisk og nuklear dekontamination
               
               
                           
                                        
                                    
                                    
                                       Opgaver
                                    
                                 
                        
                           
                                       —
                                    
                                    
                                       Dekontaminere infrastruktur, bygninger, køretøjer, udstyr, afgørende beviser eller berørte personer, herunder omkomne, fra kemiske, biologiske, radiologiske og nukleare agenser.
                                    
                                 
                     
                           
                                        
                                    
                                    
                                       Kapaciteter
                                    
                                 
                        
                           
                                       —
                                    
                                    
                                       Tilstrækkelig kapacitet til at dekontaminere infrastruktur, bygninger, køretøjer, udstyr og afgørende beviser
                                    
                                 
                                       —
                                    
                                    
                                       Hvis kapaciteten omfatter dekontamination af personer, tilstrækkelig kapacitet til at dekontaminere mindst 200 mobile personer i timen og 20 immobile personer i timen samt omkomne
                                    
                                 
                                       —
                                    
                                    
                                       Evnen til at dekontaminere fra almindelige giftige industrikemikalier, anerkendte kampmidler, biologiske infektiøse agenser (patogener) og toksiner, og radionuklider
                                    
                                 
                                       —
                                    
                                    
                                       Evnen til at opføre midlertidige dekontaminationsfaciliteter inden for en sikker radius, overvåge dekontaminationsområdet for at holde arbejdsmiljøet sikkert og vurdere effektiviteten af dekontaminationen.
                                    
                                 
                     
                           
                                        
                                    
                                    
                                       Hovedbestanddele
                                    
                                 
                        
                           
                                       —
                                    
                                    
                                       Passende udstyr, teknologi og løsninger til at dekontaminere fra almindelige giftige industrikemikalier, anerkendte kampmidler, biologiske infektiøse agenser (patogener) og toksiner, og radionuklider
                                    
                                 
                                       —
                                    
                                    
                                       Passende udstyr til at overvåge fremskridt med dekontaminationen
                                    
                                 
                                       —
                                    
                                    
                                       Passende udstyr og personale til at udføre dekontamination af infrastruktur, bygninger, køretøjer, udstyr, afgørende beviser og kapaciteter
                                    
                                 
                                       —
                                    
                                    
                                       Hvis kapaciteten omfatter dekontamination af personer, passende udstyr og personale til at udføre dekontamination af mobile og immobile personer
                                    
                                 
                                       —
                                    
                                    
                                       Passende kapacitet og procedurer til at overvåge dekontaminationsområdet for at holde arbejdsmiljøet sikkert og kontrollere effektiviteten af dekontaminationen
                                    
                                 
                                       —
                                    
                                    
                                       Passende personlige værnemidler til at kunne anvendes sikkert i kontamineret miljø i hele deployeringsperioden
                                    
                                 
                                       —
                                    
                                    
                                       Tilstrækkelige pumpesystemer og containere til lokal vandoptagelse
                                    
                                 
                                       —
                                    
                                    
                                       Sikre og pålidelige affaldshåndteringssystemer og -procedurer under og efter dekontaminationen, herunder indeslutningsløsninger til midlertidig og sikker opbevaring af forurenet affald, pumper, affaldsforbrændingsrester, forurenet vand og udstyr til spildevandsrensning. Håndteringen af farligt affald, herunder forurenet vand og andre biprodukter, vil blive udført i overensstemmelse med relevante EU-regler eller internationale bestemmelser eller værtsnationens lovgivning, alt efter hvad der er strengest, og med støtte fra værtsnationen.
                                    
                                 
                     
                           
                                        
                                    
                                    
                                       Selvforsyning
                                    
                                 
                        
                           
                                       —
                                    
                                    
                                       Artikel 12, stk. 1, og 2, i gennemførelsesafgørelse 2014/762/EU finder anvendelse
                                    
                                 
                                       —
                                    
                                    
                                       Evnen til at dekontaminere kapacitetens eget personale.
                                    
                                 
                     
                           
                                        
                                    
                                    
                                       Deployering
                                    
                                 
                        
                           
                                       —
                                    
                                    
                                       Klar til udsendelse højst 12 timer efter accept af tilbuddet
                                    
                                 
                                       —
                                    
                                    
                                       Mulighed for at være operationelt i mindst 14 dage i træk.«